3. การประกอบธุรกิจของแต่ละสายผลิตภัณฑ์

ลักษณะผลิตภัณฑ์

 บริษัท บูติคนิวซิตี้ จำกัด (มหาชน) เป็นผู้จัดจำหน่ายสินค้าเสื้อผ้าสำเร็จรูป และเครื่องหนังสตรีได้รับลิขสิทธ์ในการจัดจำหน่ายเสื้อผ้าภายใต้ชื่อสินค้าที่มีชื่อเสียงคือ L’OFFICIEL C&D (Classic and Difference) GUY LAROCHE , GEORGES RECH, SYNONYME, JOUSSE, และ LOUIS FERAUD 

L’OFFICIEL

ลอฟฟิเซีย เสื้อผ้าสไตส์นักธุรกิจ สำหรับผู้หญิงวัยทำงาน เสริมบุคลิกให้ดูภูมิฐาน
ในแบบฉบับตัวเองได้อย่างมั่นใจ มุ่งเน้นกลุ่มสุภาพสตรีที่มียศและตำแหน่ง(Titled Ladies)
ผู้ต้องคำนึงถึงความสง่างามของตัวเองอยู่เสมอ เมื่ออยู่ในวงสังคม

C&D (Classic and Difference)

ซี แอนด์ ดี (คลาสสิค แอนด์ ดีฟเฟรนซ์) แฟชั่นสไตส์คลาสสิค
ด้วยความเรียบง่ายอย่างมีรสนิยมบนความแตกต่างในรูปแบบของการสวมใส่เสื้อผ้าเสริมบุคลิกด้วยเข็มขัดและกระเป๋าแต่งแต้มสีสันบนใบหน้าด้วยเครื่องสำอางค์ซี
แอนด์ ดี ได้อย่างลงตัว กลุ่มสุภาพสตรีในวัยทำงานผู้มีความกระตือรือร้นอยู่เสมอ
แต่พิสมัยในความเรียบง่ายคล่องตัวและมีรสนิยม

GUY LAROCHE

สินค้าภายใต้ชื่อ กีลาโรช
เป็นที่ยอมรับและรู้จักกันเป็นอย่างดีทั่วโลกทางด้านเสื้อผ้าสำเร็จรูปที่สูงด้วยคุณภาพ และรสนิยม
สง่างาม ดูภูมิฐาน แสดงถึงความเป็นเอกลักษณ์ และความมีมาตรฐานเช่นเดียวกันทั่วโลก
สำหรับกลุ่มลูกค้าสุภาพสตรีนักบริหารตั้งแต่ 25 ปีขึ้นไปที่ต้องการความเฉียบขาดอย่างมีรสนิยม

GEORGES RECH

จอร์ชส์ แรช ภาพลักษณ์สำหรับผู้มีรสนิยมสูง เน้นการแต่งกายที่เรียบหรู และมีรสนิยม
รูปแบบที่ทันสมัยวัตถุดิบที่มีคุณภาพและการตัดเย็บที่ประณีต ได้รับมาตรฐานสากล
สามารถเสริมบุคลิกให้สง่างามได้อย่างมั่นใจ
สำหรับกลุ่มสุภาพสตรียุคใหม่ที่มีบทบาทในการบริหารระดับสูงทั้งในด้านเศรฐกิจและการเมือง

SYNONYME

ซินโนนีม เสื้อผ้าสไตส์เท่ห์ยุคใหม่ ที่นิยมการแต่งกายที่ดูทะมัดทะแมง
คล่องตัวในการเคลื่อนไหวความหลากหลายของรูปแบบ รวมทั้งสีสันที่สดใสร่าเริง
ตามแบบฉบับของเทรนแฟชั่น ทำให้เกิดความผสมผสานในการแต่งกายได้ลงตัวอย่างงดงาม
ตามสไตส์แฟชั่นยุคใหม่ สำหรับสุภาพสตรียุคใหม่ที่ต้องการทำงานอย่างสมบูรณ์

JOUSSE

จู๊ส เสื้อผ้าทันสมัย และมีรสนิยมตามแบบอย่างสาวฝรั่งเศส กลุ่มสุภาพสตรีอายุเยาว์(17 – 35 ปี)

ที่ประสบความสำเร็จอย่างรวดเร็วเกินอายุ ในทุกวงการ

LOUIS FERAUD 

หลุยส์ เฟโรต์ แฟชั่นชั้นสูงระดับโลกจากฝรั่งเศส ได้รับแรงบันดาลใจจากมิสเตอร์หลุยส์ เฟโรต์
ศิลปินผู้ชื่นชอบความงามของผู้หญิง และดอกไม้ ได้ถ่ายทอดจินตนาการต่างๆ
ลงบนผืนผ้าด้วยลวดลายสีสันที่สะดุดตา ในสไตล์ของผู้หญิงและดอกไม้
สำหรับกลุ่มลูกค้าสุภาพสตรีชั้นสูงที่ต้องการความหรูหราสง่างามอย่างไม่จำกัดอายุ

การแบ่งกลุ่มเป้าหมายของบริษัทนั้นสามารถแบ่งได้หลายวิธีในทางการตลาดดังที่ได้ระบุสำหรับแต่ละตราสินค้าแต่โดยรวมแล้วบริษัทมุ่งเน้นกลุ่มสุภาพสตรีตั้งแต่วัยเริ่มทำงานจนกระทั่งประสบความสำเร็จในชีวิต
ในทุกสถานะไม่จะว่าเป็นช่วงเวลาพักผ่อน ทำงาน หรือ ออกสังคม
และในปัจจุบันบริษัทมุ่งเน้นการจัดจำหน่ายโดยวิธีค้าปลีก(Retail)
กลุ่มเป้าหมายจึงเป็นผู้ใช้สินค้าโดยตรง (End User)
ซึ่งมีความผูกพันกับบริษัทในด้านความเชื่อถือในคุณภาพสินค้าและบริการ
ทั้งนี้เนื่องมาจากบริษัทมีแหล่งสินค้าที่เป็นเสื้อผ้าและเครื่องหนังที่ได้รับการยอมรับในด้านคุณภาพในระดับสากล
อนึ่งสัดส่วนการขายส่งให้กับลูกค้า 10 รายแรกรวมแล้วน้อยกว่า 20%

การตลาดและภาวะการแข่งขัน

โครงสร้างตลาดและกลุ่มคู่แข่งที่สำคัญ

ตลาดของสินค้าเสื้อผ้าและแฟชั่นสตรีระดับสูงในประเทศไทยสามารถแบ่งออกได้เป็น 3
กลุ่มตามแหล่งที่มาได้ดังต่อไปนี้

  1. กลุ่มสินค้านำเข้าจากต่างประเทศระดับสูง

2.  2. กลุ่มสินค้าที่ผลิตภายใต้ลิขสิทธิ์

  3. กลุ่มนักออกแบบสินค้าในประเทศระดับสูง

สินค้าทั้ง 3 กลุ่ม จัดเป็นคู่แข่งโดยตรงกับสินค้าของทางบริษัท
เนื่องจากมีกลุ่มลูกค้าที่มีรสนิยมระดับเดียวกัน
อย่างไรก็ตามถึงแม้ว่าจะมีผู้ประกอบการลักษณะเดียวกันนี้เป็นจำนวนมาก
แต่ก็ไม่มีคู่แข่งรายใดมีส่วนแบ่งการตลาดอย่างเป็นนัยสำคัญ
และขนาดของบริษัทยังจัดเป็นบริษัทขนาดใหญ่เมื่อเทียบกับคู่แข่งขันโดยทั่วไป

ปี 2544 ภาวการณ์แข่งขันทวีเพิ่มขึ้นอย่างรุนแรงจากการที่สินค้าล้นตลาดทั่วโลก
โดยเฉพาะอย่างยิ่งการทะลักสินค้าจากประเทศที่รับจ้างผลิต เช่น จีน และเกาหลี
ก่อให้เกิดผู้ประกอบการนอกระบบเพิ่มขึ้นเป็นอย่างมาก
ซึ่งผู้ประกอบการนอกระบบเหล่านี้นอกจากจะไม่มีค่าใช้จ่ายในระบบ เช่น ภาษีแล้ว
ยังจัดจำหน่ายในพื้นที่ที่เข้าถึงกลุ่มลูกค้าได้ง่าย เช่น ในท้องถนน หรือตามที่จอดรถต่างๆ
ถึงแม้ว่าเหตุการณ์ดังกล่าวจะไม่ได้กระทบโดยตรงต่อบริษัทเนื่องจากไม่ใช่กลุ่มลูกค้าเดียวกัน
แต่ก็ส่งผลกับตลาดรวมของเสื้อผ้าในวงกว้าง
และลดมาตรฐานการใช้สินค้าของผู้บริโภคบางกลุ่มซึ่งอาจจะประสบปัญหาทางเศรษฐกิจเช่นกัน
นอกจากนี้จากเหตุการณ์ก่อวินาศกรรมที่ประเทศสหรัฐในเดือนกันยายน 2544
ทำให้สภาวะตลาดในช่วงปลายปีที่น่าจะสร้างยอดขายได้มากจากการเข้ามาของนักท่องเที่ยว
ไม่ประสบความสำเร็จตามที่ตั้งเป้าหมายไว้

อย่างไรก็ตาม เงื่อนไขทางด้านการเปิดตลาดการค้าเสรี ทำให้มีผู้สนใจจากประเทศต่างๆ
เข้ามาสอบถามสินค้าของทางบริษัท เพื่อนำไปจัดจำหน่าย มากขึ้น
บริษัทจึงเริ่มต้นวางแผนการสร้างภาพลักษณ์และหลักการในการจัดจำหน่ายสินค้าแบบเครือข่ายให้กับประเทศเพื่อนบ้านในภูมิภาคเพื่อใช้เป็นกลยุทธ์ในการขยายตัวต่อไป

ทางบริษัทฯ
ได้มีความระมัดระวังในการขยายตัวและการสั่งสินค้าเป็นอย่างยิ่งและยังอยู่ในสภาวะที่ได้เปรียบคู่แข่งขันโดยตรง
แต่บริษัทฯ ยังถูกผลกระทบจากการที่สินค้าล้นตลาดทำให้ต้องระมัดระวังมากขึ้นในเรื่องค่าใช้จ่าย
และการลดราคา เพื่อให้บริษัทอยู่ในสภาพที่พร้อมในการแข่งขัน และได้รับโอกาส เมื่อเศรษฐกิจดีขึ้น

แนวโน้มของตลาดในปี 2545 ภาวการณ์แข่งขันจะมีความรุนแรงขึ้นจากสภาวะสินค้าล้นตลาดในขณะที่
กำลังซื้อในประเทศที่ยังไม่เพิ่มขึ้นจากปี 2544
ทำให้คาดว่าผู้ประกอบการส่วนใหญ่ในตลาดใช้กลยุทธ์ราคาเป็นตัวนำในการทำยอดขายเพื่อรักษากระแสเงินสดไว้
แต่ตลาดอาจจะกระเตื้องขึ้นบางส่วนจากกำลังซื้อของกลุ่มนักท่องเที่ยวซึ่งได้รับการส่งเสริมจากรัฐบาล

เนื่องจากบริษัทฯมีความสัมพันธ์อันดีมีความยืดหยุ่นอย่างสูงในกับผู้จัดจำหน่าย (Supplier)
ทำให้ถึงแม้บริษัทฯ จะมีปัญหาด้านสินค้าคงคลังมากกว่าที่ประมาณการไว้แต่บริษัทฯ
ก็ยังอยู่ในสภาวะที่สามารถแข่งขันได้ บริษัทฯ
จึงจะไม่พยายามใช้กลยุทธ์ทางด้านราคาเป็นตัวนำเหมือนเช่นคู่แข่งอื่น ๆ
แต่จะใช้กลยุทธ์ในการสร้างภาพลักษณ์และความน่าเชื่อถือให้เป็นที่ยอมรับเป็นหลักในการทำตลาด

ปัจจัยแห่งความสำเร็จของอุตสาหกรรม

ปัจจัยของความสำเร็จในอุตสาหกรรมแฟชั่นยังคงเป็นเช่นเดียวกับในอดีต ความเข้าใจในผู้บริโภค
,คุณภาพ, ราคา, และภาพลักษณ์ ยังเป็นปัจจัยหลัก
แต่ปัจจัยอาจจะทำให้เกิดการเปลี่ยนแปลงที่สำคัญและน่าติดตามมี 3 ปัจจัยดังต่อไปนี้คือ

-   การพาณิชย์อิเล็กทรอนิกส์ (E-commerce)

-   การเปิดเสรีการค้า ทั้งในระดับภูมิภาคและระดับโลก

-   การปรับปรุงโยบายทางเศรษฐกิจของรัฐบาล
    โดยเฉพาะอย่างยิ่งการทำกรุงเทพให้เป็นศูนย์กลางแฟชั่นแห่งหนึ่งของโลกโดยกลุ่มผู้ชำนาญการ

-   สภาวะสินค้าล้นตลาดสืบเนื่องจากการตกต่ำทางเศรษฐกิจของสหรัฐอเมริกา

บริษัทมีนโยบายที่จะติดตาม, พัฒนา และปรับตัว ควบคู่ไปกับสถานการณ์อย่างต่อเนื่องตลอดเวลา

  โอกาสและอุปสรรค

ปัจจุบันพัฒนาการทางด้านเทคโนโลยี, การเปลี่ยนแปลงของนโยบายเศรษฐกิจของโลก,
การขยายตัวของการค้าปลีกรูปแบบใหม่ และ เช่น Discount Store และ Franchise store
เป็นโอกาสของทางบริษัทที่จะปรับปรุงและขยายช่องทางการจัดจำหน่ายให้เพิ่มขึ้น
ชดเชยการแข่งขันในตลาดเดิมซึ่งทวีความรุนแรงขึ้นตลอดเวลา

ในปี 2544 บริษัทอยู่ในสภาวะที่สามารถแข่งขันได้
และได้มีการเตรียมพร้อมสำหรับการขยายตัวในกรณีที่เศรษฐกิจฟื้นตัว
โดยที่ยังคงระมัดระวังอย่างมากในการลงทุนต่างๆ เพื่อให้เกิดผลตอบแทนการลงทุนสูงที่สุด

โดยสรุปแล้วทางบริษัทยังต้องใช้โอกาสที่บริษัทมีความมั่นคงในการแข่งขันพัฒนา
ปรับปรุงและเพิ่มเติมช่องทางจำหน่ายที่บริษัทมีอยู่ให้ทันสมัยและสอดคล้องกับสภาวะปัจจุบันให้เกิดเป็นข้อได้เปรียบในการแข่งขันซึ่งทวีความรุนแรงขึ้นตลอดเวลา

การจัดจำหน่ายและช่องทางการจำหน่าย 

  บริษัทฯ มีช่องทางการจัดจำหน่าย 3 ช่องทางคือ

1.  ค้าปลีก บริษัทฯ มีสาขาทั้งสิ้น 37 แห่ง ทั่วเขตกรุงเทพฯ โดยมีสัดส่วนในการจำหน่ายร้อยละ
    63 ของมูลค่าการจัดจำหน่ายทั้งหมด

2.  ค้าส่ง ขายให้กับห้างสรรพสินค้าในเขตกรุงเทพฯ , ต่างจังหวัด และบริษัทฯในเครือฯ
    โดยมีสัดส่วนในการจำหน่าย ร้อยละ 31 ของมูลค่าการจัดจำหน่ายทั้งหมด

3.  ส่งออก ส่งออกไปยังแถบยุโรป และอเมริกา โดยมีสัดส่วนในการจำหน่าย ร้อยละ 6
    ของมูลค่าการจัดจำหน่ายทั้งหมด

สัดส่วนการขายส่งให้กับลูกค้า 10 รายแรกรวมแล้วน้อยกว่า 20%

การจัดหาผลิตภัณฑ์เพื่อจำหน่าย

+-------------------------------------------+--------------------------+
| สินค้า                                      | ผู้จำหน่าย                  |
+-------------------------------------------+--------------------------+
| L’OFFICIEL                                | ห้างหุ้นส่วน สุขหทัย           |
+-------------------------------------------+--------------------------+
| C&D                                       | บริษัท ภูมิกาญจน์ จำกัด        |
+-------------------------------------------+--------------------------+
| GUY LAROCHE                               | บริษัท โชคธานี จำกัด         |
+-------------------------------------------+--------------------------+
| GEORGES RECH, GEORGES RECH SPORT          | บริษัท ภูเพชร จำกัด          |
+-------------------------------------------+--------------------------+
| SYNONYME                                  | บริษัท บ้านประจวบ จำกัด      |
+-------------------------------------------+--------------------------+
|                                           | บริษัท มาโรซักส์ (ไทยแลนด์)   |
|                                           | จำกัด                     |
+-------------------------------------------+--------------------------+
| JOUSSE, JOUSSE (N)                        | บริษัท ภูมิกาญจน์ จำกัด        |
+-------------------------------------------+--------------------------+
|                                           | บริษัท มาโรซักส์ (ไทยแลนด์)   |
|                                           | จำกัด                     |
+-------------------------------------------+--------------------------+
| LOUIS FERAUD                              | บริษัท ศิริชัยเกียรติ จำกัด      |
+-------------------------------------------+--------------------------+
|                                           | บริษัท มาโรซักส์ (ไทยแลนด์)   |
|                                           | จำกัด                     |
+-------------------------------------------+--------------------------+

- ผู้จัดจำหน่ายแต่ละรายมีสัดส่วนไม่เกินร้อยละ 30ของรายได้รวมในระยะ 3 ปีที่ผ่านมา

  - สาระสำคัญของสัญญาจัดจำหน่ายอายุสัญญา เงื่อนไข

  - ไม่มี -